## dachser_inteligent_logistics

Tlačová správa V Bratislave, 11. 3. 2020

**DACHSER otvára pobočku v argentínskom vinárskom regióne Mendoza**

**DACHSER znovu rozširuje svoje pôsobenie v Južnej Amerike, a to vďaka novej pobočke v argentínskom vinárskom regióne Mendoza. Nová lokalita približuje DACHSER jeho zákazníkom v regióne a zároveň podporuje možnosti dodávateľského reťazca, tak aby víno putovalo “z vinice priamo do regálu”.**

*“Vzhľadom na to, že Mendoza je najväčšia vinárska oblasť v Latinskej Amerike, považovali sme, s ohľadom na úroveň našich skúseností, ale aj na výzvy a príležitosti spojené s prepravou vína, vybudovanie pobočky v tomto regióne za ďalší logický krok pre rozvoj DACHSERu,”* hovorí Guida Gries, Managing Director, DACHSER Air & Sea Logistics Americas. *“S výhodou, akou je špecializovaný tím logistických expertov v blízkosti vinárstva, dokáže DACHSER zabezpečiť správnu a efektívnu prepravu takýchto chúlostivých produktov.”*

Pobočka spoločnosti DACHSER v Mendoze bude schopná lokálne riešiť rastúci dopyt po prvotriednom argentínskom víne z hľadiska súdržného dodávateľského reťazca.

Či sa kontajner pošle prostredníctvom námornej nákladnej prepravy (FLC alebo LCL) alebo medzinárodnou leteckou prepravou samotní dodávatelia vína budú môcť dohliadať na túto prepravu. Logistickí experti, ako je DACHSER, sa pritom budú starať o každý detail, takže vinárske produkty sa dostanú do svojej cieľovej destinácie v najlepšej možnej kvalite. A to aj vďaka rozsiahlej celosvetovej prepravnej a skladovacej sieti, ktorá zahŕňa nielen služby preclenia a daňových povinností, ale aj služby v mieste predaja a logistiku reklamných materiálov , ktoré ponúka Food Logistics Business Unit DACHSERu v Európe.

DACHSER umožňuje výrobcom vína z Mendozy skutočne naplno realizovať dodávateľský reťazec “z vinice do regálu”. DACHSER dodržiava najvyššie štandardy kvality pri poskytovaní komplexných riešení v rámci svojej siete, či už ide o obyčajné skladovanie, leteckú prepravu, pravidelné nakládky kontajnerov do ich plnej kapacity, konsolidáciu zásielok, kontajnery s riadenou teplotou, inovatívne fólie pre obloženie námorných kontajnerov chrániace tovar pred kolísaním teploty, či flexitanky.

**Podpora ďalších možností rastu argentínskeho vinárskeho priemyslu**

Argentína je všeobecne považovaná za krajinu s najvyššou produkciou vína v Južnej Amerike a je hlavným importérom na trhy, ako sú Spojené štáty americké, Spojené kráľovstvo, Španielsko a ďalšie. Eduardo Fernandes, Country Manager DACHSERu Argentína dodáva: “*Naša prítomnosť v regióne Mendoza zdôrazňuje náš záväzok voči argentínskemu vinárskemu priemyslu a jeho špecifickým požiadavkám na dopravu a logistiku. Tým, že máme pobočku v regióne Mendoza v blízkosti lokálnych výrobcov dokážeme ponúkať riešenie celého dodávateľského reťazca na zákazku, čo vytvára pridanú hodnotu a konkurenčnú výhodu.“*

DACHSER, spoločnosť s pevnou a rozsiahlou celosvetovou sieťou a centrálou v Nemecku, je prvým poskytovateľom prepravných a logistických služieb, ktorý ponúka služby globálnej optimalizácie v rámci celého dodávateľského reťazca “z vinice do regálu”.

Popri dodávkach vína zabezpečuje DACHSER Air & Sea Logistics centrálne logistické služby pre všetky importované aj exportované zásielky miestneho trhu v oblasti Mendozy. Globálne letecké a námorné nákladné služby spoločnosti DACHSER zahŕňajú konzultácie ohľadom globálnej prepravy, ako aj leteckú a námornú nákladnú prepravu a prevádzkovú manipuláciu s nákladom na mieste. Táto kombinácia globálnej siete a regionálnej blízkosti k zákazníkovi je kľúčom k poskytnutiu najlepšej možnej kvality služieb pri zaistení dovozu a vývozu tovaru do celého sveta.

*“Pobočka DACHSERu v oblasti Mendozy sa zameriava na zabezpečenie ešte lepších služieb zákazníkom prostredníctvom širokého portfólia služieb a benefitov, ktoré spĺňajú všetky požiadavky dodávateľského reťazca. Ako profesionál v oblasti globálnej leteckej a námornej logistiky, usiluje DACHSER o prepojenie všetkých čiastkových krokov dodávateľského reťazca s tou správnou službou a riešením tak, aby sa splnili potreby zákazníkov n v oblasti dovozu aj vývozu*,” dodáva Guido Gries.

**Základné informácie o spoločnosti DACHSER Slovakia a. s.**

História spoločnosti DACHSER sa začína v roku 1995, kedy bola založená spoločnosť Lindbergh Air Freight, s.r.o. Zameranie aktivity spoločnosti v prvom roku bolo v poskytovaní kompletných zasielateľských služieb pri preprave leteckých zásielok. Následne po predložení požiadaviek od zákazníkov sa aktivity rozvinuli aj na poskytovanie námornej a pozemnej prepravy. V roku 2004 sa spoločnosť stáva súčasťou nemeckej logistickej spoločnosti DACHSER a až do roku 2009 vystupuje na trhu pod menom LINDBERGH & DACHSER a. s. Od 1. 1. 2010 spoločnosť pôsobí na trhu pod obchodným menom DACHSER Slovakia a. s. Premenovaním bol zavŕšený integračný proces spoločnosti do celosvetovej siete koncernu DACHSER. V súčasnosti má DACHSER na Slovensku 5 pobočiek, v ktorých pracuje pres 200 zamestnancov.

**Základné informácie o skupine DACHSER**

Rodinná spoločnosť DACHSER so sídlom v nemeckom Kemptene je popredným európskym poskytovateľom logistických služieb. DACHSER poskytuje komplexnú prepravnú logistiku, skladovanie a individuálne zákaznícke služby v troch obchodných oblastiach: DACHSER European Logistics, DACHSER Food Logistics a DACHSER Air & Sea Logistics. Ponuku dopĺňajú ďalšie služby ako kontraktná logistika, konzultácie a poradenstvo a špecifické riešenia prispôsobené na mieru jednotlivým odvetviam. Vďaka komplexnej dopravnej sieti ako v Európe, tak i v zámorí a informačným technológiám, ktoré sú plne integrované do všetkých systémov, poskytuje DACHSER inteligentné logistické riešenia po celom svete. V súčasnosti zamestnáva zhruba 30 600 ľudí v 399 pobočkách po celom svete. Za rok 2018 zrealizoval cca 83,7 miliónov zásielok s hmotnosťou 41,3 miliónov ton. Celkový obrat koncernu DACHSER v roku 2018 predstavoval 5,6 miliárd eur. Pre viac informácií navštívte [www.dachser.sk](http://www.dachser.sk).

Pre viac informácií prosím kontaktujte:

**Crest Communications a. s.**

Anna Palfiová

PR manager

Tel.: +421 903 664 575

E-mail: [anka.palfiova@gmail.com](mailto:anka.palfiova@gmail.com%20)

**DACHSER Slovakia a.s**.

Martin Štiglinc

Sales Manager European Logistics

Tel.: +421 2 6929 6180

Fax: +421 2 6929 6197

E-mail: [martin.stiglinc@dachser.com](mailto:martin.stiglinc@dachser.com)

www.dachser.sk